3. ΑΝΑΓΚ. ΝΟΜΟΣ υπ’ αριθ. 778 της 29/31 Δεκ. 1945 Περί κανονισμού υπηρεσίας ποινικών φυλακών Ε.Β.Α. Άρθρον 1 1.Το από 15 Απρ. 1933 Π.Δ. «περί κανονισμού της υπηρεσίας των Στρατιωτικών Φυλακών», το δημοσιευθέν εις το υπ’ αριθ. 102 της 24 Απρ. 1933 τεύχος Α΄ ΦΕΚ ισχύει καθ’ όλας αυτού τας διατάξεις και προκειμένου περί των Ποινικών Φυλακών της Ε.Β.Α. Σελ. 240(α) Τεύχος 1190-Σελ. 82 2.Αι Ποινικαί Φυλακαί της Ε.Β.Α. αποτελούν Αεροπορικήν υπηρεσίαν αυτοτελή, αντιστοιχούσαν προς ανεξάρτητον Μοίραν. 3.Όπου εν τω ως άνω Διατάγματι αναφέρεται ο Υπουργός των Στρατιωτικών ή ο Διοικητής Σώματος Στρατού ή ο Διοικητής ανεξαρτήτου Μεραρχίας ο ασκών την Ποινικήν αγωγήν, ενταύθα νοείται ο Υπουργός της Αεροπορίας ως ενασκών και την Διοίκησιν και την Ποινικήν αγωγήν κατά των Στρατιωτικών της Ε.Β.Α. και ο Αρχηγός του Ε.Α.Α.Ε.-Μ.Α. ως ενασκών την Ποινικήν αγωγήν κατά των εν Μέση Ανατολή υπηρετούντων στρατιωτικών της Ε.Β.Α. παρά τω Ε.Σ.Α.-Μ.Α. 4.Όπου εν τω αυτώ διατάγματι αναφέρεται ο Φρούραρχος ή ο Επίτροπος του Στρατοδικείου ή ο Διευθυντής της Στρατιωτικής Δικαιοσύνης, ενταύθα νοείται ο Αερονόμος, ο Βασ. Επίτροπος, και του Ε.Σ.Α.Α. ή Ε.Σ.Α.-Μ.Α. και ο Διευθυντής Δικαιοσύνης Υ.Α. ή ο Διευθυντής Δικαστικού (Γραφείου) του Ε.Α.Α.Ε.-Μ.Α. Άρθρον 2 Παρέχεται το δικαίωμα εις τον Αρχηγόν του Ε.Α.Α.Ε.-Μ.Α. όπως δια διαταγής του, κατόπιν εγκρίσεως του Υπουργού της Αεροπορίας, συγκροτήση εν Μέση Ανατολή Ποινικάς Φυλακάς Ε.Β.Α. δια την κράτησιν των υποδικοκαταδίκων Στρατιωτικών αυτής, των υπαγομένων εις την δικαιοδοσίαν του εφαρμοζομένων και ως προς ταύτας των διατάξεων του παρόντος Νόμου. Η ισχύς του παρόντος, άρχεται από της δημοσιεύσεώς τοιυ εις την Εφημερίδα της Κυβερνήσεως. 